Oficiālais Vēstnesis L 236 , 23/09/2003 Lpp. 0820 - 0821



7. NODOKĻU POLITIKA 1. 31977 L 0388: Padomes Sestā direktīva 77/388/EEK ( 1977. gada 17. maijs) par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 13.6.1977., 1. lpp.) kurā jaunākos grozījumus izdara: - 32002 L 0038: Padomes 7.5.2002. Direktīva 2002/38/EK (OV L 128, 15.5.2002., 41. lpp.). Atkāpjoties no Direktīvas 77/388/EEK 12. panta 3. punkta a) apakšpunkta, Kipra var līdz 2007. gada 31. decembrim saglabāt atbrīvojumu, atlīdzinot iepriekšējā stadijā nomaksāto nodokli, attiecībā uz farmācijas produktu un pārtikas produktu piegādēm, izņemot attiecībā uz saldējuma, saldētu sulu, saldēta jogurta, ledus un līdzīgu produktu piegādēm un garšvielām bagātinātu pārtikas produktu piegādēm (kartupeļu čipsi/salmiņi, pūstās uzkodas un līdzīgi produkti, kas iepakoti lietošanai pārtikā bez turpmākas apstrādes). Atkāpjoties no Direktīvas 77/388/EEK 13. panta 3. punkta a) apakšpunkta, Kipra var — līdz 2007. gada 31. decembrim vai līdz direktīvas 28.l pantā minētā pārejas laikposma beigām, atkarībā no tā, kurš termiņš beidzas agrāk — saglabāt samazinātu pievienotās vērtības nodokļa likmi, kas nav zemāka par 5 %, attiecībā uz restorānu pakalpojumu sniegšanu. Neskarot Direktīvas 77/388/EEK 27. pantā izklāstīto procedūru, Kipra var vienu gadu pēc pievienošanās dienas turpināt piemērot vienkāršotu procedūru pievienotās vērtības nodokļa uzlikšanas sistēmu norēķiniem skaidrā naudā un tādu savstarpēju piegāžu vērtībai, kuras veic saistītas personas. Piemērojot Direktīvas 77/388/EEK 28. panta 3. punkta b) apakšpunktu, Kipra var līdz 2007. gada 31. decembrim atbrīvot no pievienotās vērtības nodokļa darījumus ar apbūves zemi, kā paredzēts direktīvas F pielikuma 16. punktā. Šāds atbrīvojums no nodokļa neiespaido pašu resursus, attiecībā uz kuriem ir atkārtoti jānosaka aprēķina bāze, kā paredzēts Padomes Regulā (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi [2]. Piemērojot Direktīvas 77/388/EEK 28. panta 3. punkta b) apakšpunktu, Kipra var saglabāt atbrīvojumu no pievienotās vērtības nodokļa pasažieru starptautiskajiem pārvadājumiem, kas minēti direktīvas F pielikuma 17. punktā, kamēr nav izpildīts direktīvas 28. panta 4. punktā izklāstītais nosacījums vai kamēr tādu pašu atbrīvojumu piemēro kāda no pašreizējām dalībvalstīm, atkarībā no tā, kurš termiņš beidzas agrāk. 2. 31992 L 0081: Padomes Direktīva 92/81/EEK ( 1992. gada 19. oktobris) par to, kā saskaņojams akcīzes nodoklis minerāleļļām (OV L 316, 31.10.1992., 12. lpp.), kurā jaunākos grozījumus izdara: - 31994 L 0074: Padomes 22.12.1994. Direktīva 94/74/EK (OV L 365, 31.12.1994., 46. lpp.). Neskarot oficiālu lēmumu, kas jāpieņem atbilstīgi Direktīvas 92/81/EEK 8. panta 4. punktā izklāstītajai procedūrai, Kipra var vienu gadu pēc pievienošanās dienas piemērot atbrīvojumu no akcīzes nodokļa minerāleļļām, ko izmanto cementa ražošanā. Neskarot oficiālu lēmumu, kas jāpieņem atbilstīgi Direktīvas 92/81/EEK 8. panta 4. punktā izklāstītajai procedūrai, Kipra tāpat var vienu gadu pēc pievienošanās dienas piemērot atbrīvojumu no papildu akcīzes nodokļa visu veidu degvielai, ko izmanto vietējiem pasažieru pārvadājumiem. [2] OV L 155, 7.6.1989., 9. lpp. Regulā jaunākie grozījumi izdarīti ar Padomes Regulu (EK, Euratom) Nr. 1026/1999 (OV L 126, 20.5.1999., 1. lpp.). --------------------------------------------------